 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስዊዘርላንድ 63 ኤርትራውያን ስደተኛታት ናብ ኤርትራ ክትሰጉግ ምዃና ኣፍሊጣ 19 ታሕሳስ 2020 ምንጪ ስእሊ, Getty Images መንግስቲ ስዊዘርላንድ 63 ናይ ዕቑባ ሕቶኦም ዝተነጽገ ኤርትራውያን ስደተኛታት ናብ ኤርትራ ክመልሶም ከም ዝጽዕር ኣፍሊጡ እዚ ስጉምቲ ብ2017 ብቤት ፍርዲ እታ ሃገር ናይ ዕቑባ ሕቶኦም ዝተነጽገ ስደተኛታት ናብ ሃገሮም እንተተመሊሶም ዝገጥሞም ሕማቕ ነገር የለን ክብል ኣብ ዝወሰኖ ምርኩስ ብምግባር ከም ዝተወሰደ እቲ ትማሊ ዝወጽኣ ዜና ይሕብር መንግስቲ እታ ሃገር ናይ 3,400 ሓተትቲ ዕቚባ ዳግመ መርመራ ከም ዝገበረን ናይ ካልኦት 20 ሰባት ግዝያዊ ዕቚባ ከም ዝሰረዘውን ኢሚግሬሽን እታ ሃገር ኣፍሊጡ ይኹንምበር ኤርትራ ብሓይሊ ዝተጠረዙ ሓተትቲ ዕቚባ ስለ ዘይትቕበል እቶም ስደተኛታት ብድልየቶም ክምለሱ ጥራሕዩ ዘለዎም መንግስቲ ስዊዘርላንድ ግን ኣብ ምጥያስ ስደተኛታት ምስ መንግስቲ ኤርትራ ይዘራረብ ምህላው እቲ ዝወጽኣ ሓበሬታ የረድእ ካብ 2015 ጀሚሩ ዋሕዚ ኤርትራውያን ስደተኛታት ናብ ስዊዘርላንድ ኣዚዩ ከም ዝጎደለ ይንገር መንግስታውያን ጸብጻባት ስዊዘርላንድ ከም ዝሕብርዎ ኣብ 2015 ከባቢ 10,000 ኤርትራውያን ዕቚባ ክሓቱ እንከለው ኣብ 2020 ድማ 1,346 ጥራይ እዮም ዕቚባ ሓቲቶም ዘለው ስዊዘርላንድ ንኤርትራ ዝውዕል ገንዘባዊ ደገፍ ትህብ ኤርትራውያን ስደተኛታት ኣብ ልዕሊ የማናዊ ሰልፊ ስዊዘርላንድ ክሲ መስሪቶም ስዊዘርላንድ ኣብ ስደተኛታት ዘጽደቐቶ ሕጊ ንኤርትራውያን ብኸመይ ይጸልዎም? 